KAVAND 2024

VABARIIGI VALITSUS

MÄÄRUS

Tallinn 2024 nr

# Vabariigi Valitsuse 08.07.2004 määruse nr 242 „Kaitstavat loodusobjekti sisaldava kinnisasja riigi poolt omandamise ja ettepanekute menetlemise kord ning kriteeriumid, mille alusel loetakse ala kaitsekord kinnisasja sihtotstarbelist kasutamist oluliselt piiravaks, ning kinnisasja väärtuse määramise kord ja alused“ muutmine

Määrus kehtestatakse looduskaitseseaduse § 20 lõike 3 alusel.

# Vabariigi Valitsuse 08.07.2004 määruses nr 242 „Kaitstavat loodusobjekti sisaldava kinnisasja riigi poolt omandamise ja ettepanekute menetlemise kord ning kriteeriumid, mille alusel loetakse ala kaitsekord kinnisasja sihtotstarbelist kasutamist oluliselt piiravaks, ning kinnisasja väärtuse määramise kord ja alused“ tehakse järgmised muudatused:

1) paragrahvi 4 lõige 1 punkti 2 muudetakse, eemaldades sulgudes oleva, ja sõnastatakse järgmiselt:

„2) kaitstava loodusobjekti valitsejal või kliimaministril“;

2) paragrahvi 5 lõiget 1 muudetakse ja sõnastatakse järgmiselt:

 „(1) Kaitseala valitseja poolt käesoleva määruse § 4 lõike 2 alusel kogutud informatsiooni põhjal otsustab Keskkonnaameti peadirektor omandamise algatamise või omandamisest loobumise. Omandamismenetluses on kinnisasja omanikuga läbirääkimiste pidamisel riigi esindajaks Keskkonnaamet ja pärast omandamisotsuse tegemist Riigimetsa Majandamise Keskus.“;

3) paragrahvi 6 lõiget 1 muudetakse ja sõnastatakse järgmiselt (sama lõike punkte ei muudeta):

 „(1) Kinnisasja omanik võib teha Keskkonnaameti peadirektorile omandamise ettepaneku, milles on märgitud:“;

4) paragrahvi 6 lõiget 3 muudetakse ja sõnastatakse järgmiselt:

„(3) Kui „Looduskaitseseaduse” §-s 20 sätestatust tulenevalt ei ole ettepanekus nimetatud kinnisasja lubatud omandada, otsustab Keskkonnaameti peadirektor omandamisest keeldumise ja keeldumise otsus edastatakse kinnisasja omanikule.“ ;

5) paragrahvi 6 lõiget 4 muudetakse ja sõnastatakse järgmiselt:

„(4) Kui „Looduskaitseseaduse” §-s 20 ja käesolevas määruses sätestatust tulenevalt on ettepanekus nimetatud kinnisasja lubatud omandada otsustab Keskkonnaameti peadirektor omandamismenetluse algatamise. Omandamismenetluse algatamise otsus edastatakse avaldajale. Omandamismenetluses on kinnisasja omanikuga läbirääkimiste pidamisel riigi esindajaks Keskkonnaamet ja pärast omandamisotsuse tegemist Riigimetsa Majandamise Keskus.“;

6) paragrahvi 6 lõiget 2 muudetakse ja sõnastatakse järgmiselt (sama lõike punkte ei muudeta):

„(2) Ettepanekute ja nende laekumise järjekorra kohta avaldatakse Keskkonnaameti veebilehel järgmised andmed:“;

7) paragrahvi 8 lõiget 3 muudetakse ja sõnastatakse järgmiselt:

„(3) Kui kokkulepet ei saavutata kuue kuu jooksul, arvates omandaja poolt nõustumise või vastuväite esitamisest, võib Keskkonnaameti peadirektor lõpetada omandamise menetluse.“;

8) paragrahvi 11 muudetakse ja sõnastatakse järgmiselt:

„Kinnisasja omaniku ettepanekuga nõustumisel või pärast omaniku nõusoleku saamist riigi omandamisettepanekule esitab riigi esindaja omandamise toimiku koos asjakohase käskkirja eelnõuga otsustamiseks Keskkonnaameti peadirektorile, kes otsustab kinnisasja omandamise või keeldub sellest.“.